พ่อมดก็พลาดได้!! จอร์จ โซรอส เก็งผิดทาง มองหุ้นสหรัฐ Q4/59 ดิ่งลง - FINNOMENA
"จอร์จ โซรอส" คาดแนวโน้มตลาดหุ้นสหรัฐในช่วงปลายปีก่อนในด้านลบอย่างชัดเจน ตรงข้ามกับสภาพตลาดที่เกิดขึ้น ขณะที่ตลาดหุันสหรัฐพ.ย.พุ่งขึ้น 9.4% หลังชัยชนะ"ทรัมป์"
21 ก.พ. 2560

“จอร์จ โซรอส” คาดแนวโน้มตลาดหุ้นสหรัฐในช่วงปลายปีก่อนในด้านลบอย่างชัดเจน ตรงข้ามกับสภาพตลาดที่เกิดขึ้น ขณะที่ตลาดหุันสหรัฐพ.ย.พุ่งขึ้น 9.4% หลังชัยชนะ”ทรัมป์”
แหล่งข่าวเผยว่า จากการถือสัญญา put options ที่จะขายหุ้นผ่านกองทุน ETF ขนาดใหญ่ 2 กองที่อิงกับดัชนีตลาดหุ้นใหญ่ๆของสหรัฐ ทำให้เห็นได้ว่าโซรอสนั้นเก็งกำไรว่าราคาหุ้นสหรัฐจะดิ่งลงในปลายปีที่แล้ว
โดย S&P Global Market Intelligence พบว่ากองทุนของโซรอสได้ซื้อ put options ล่วงหน้ารวม 2.5 ล้านหน่วยในกองทุน iShares Russell 2000 ซึ่งเป็นกองทุนที่อิงกับราคาหุ้นขนาดเล็ก แต่ปรากฏว่าราคาค่าหน่วยของกองทุน ETF iShares Russell 2000 ได้พุ่งขึ้น 21% จากระดับต่ำสุดก่อนถึงวันเลือกตั้ง
และข้อมูลของ Center for Responsive Politics ยังชี้ว่าการตัดสินใจที่ผิดพลาดอีกอย่างหนึ่งของโซรอสในไตรมาส 4 ที่ผ่านมา คือ เขาได้บริจาคเงินถึง 10.6 ล้านดอลลาร์เพื่อสนับสนุนการรณรงค์หาเสียงของนางฮิลลารี คลินตัน คู่แข่งของทรัมป์
ทั้งนี้การคาดการณ์ผิดของโซรอส ผู้ก่อตั้ง Soros Fund Management และผู้สนับสนุนแนวคิดอุดมการณ์หัวก้าวหน้าของพรรคเดโมแครต คงจะเป็นบทเรียนราคาแพงสำหรับเขา เพราะดัชนี S&P 500 ได้ทะยานขึ้น 8% ตั้งแต่วันที่ 1 ต.ค. เป็นต้นมา
แต่ถึงอย่างนั้นนี้อาจเป็นแค่หนึ่งในกลยุทธิ์การลงทุนของโซรอสก็ได้นะ
ที่มา : http://www.moneychannel.co.th/news_detail/15468/
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่างๆ ได้ด้วยตัวเอง
แท็ก:
แชร์บทความ: